**Προς τον Αντιπρόεδρο για την προώθηση του Ευρωπαικού Τρόπου Ζωής κ. Μαργαρίτη Σχοινά**

**Κοιν.: Επίτροπος Εσωτερικών Υποθέσεων Ylva Johansson**

**Επίτροπος για την Ισότητα Helena Dalli**

**Θέμα: COVID 19 και πρόσφυγες και αιτούντες άσυλο με αναπηρία**

*Αγαπητέ Αντιπρόεδρε,*

Ελπίζω αυτή η επιστολή να βρίσκει εσάς, την ομάδα σας και την οικογένειά σας σε καλή υγεία και κατάσταση αυτή την δύσκολη περίοδο στην Ευρώπη. Θα ήθελα να σας ευχαριστήσω για ακόμη μία φορά για την εξαιρετικά θετική συνάντηση που είχαμε τον Οκτώβριο του 2019 και για τη δέσμευσή σας να διασφαλίσουμε την Ευρώπη των ανθρωπίνων δικαιωμάτων και της Ισότητας.

Θέλουμε να σας συγχαρούμε για την πρόσφατη πρωτοβουλία της ΕΕ να μεταφέρει 1600 ασυνόδευτα παιδιά, που έμεναν σε υπερπλήρη κέντρα υποδοχής και ταυτοποίησης για πολλούς μήνες σε Λέσβο, Σάμο και Χίο στην Ελλάδα.

Μπροστά στην κρίση του COVID 19 και του σημαντικού έργου της Ευρωπαϊκής Επιτροπής για την ενίσχυση της ευρωπαϊκής αντίδρασης στην κρίση, το Ευρωπαϊκό Φόρουμ Ατόμων με Αναπηρία θα ήθελε να επιστήσει την προσοχή σας στο σημαντικό ζήτημα του πώς επηρεάζονται οι πρόσφυγες και οι αιτούντες άσυλο με αναπηρία από αυτήν την κρίση δημόσιας υγείας και μοιραστεί τις κατευθυντήριες γραμμές που θα διασφαλίσουν την ένταξή τους στην αντίδραση της ΕΕ σε αυτήν και στις προετοιμασίες της για το νέο Σύμφωνο για τη Μετανάστευση και το Άσυλο.

Η Ύπατη Αρμοστεία του ΟΗΕ για τους Πρόσφυγες αναφέρει ότι οι πρόσφυγες διατρέχουν αυξημένο κίνδυνο καθώς ο ιός COVID 19 εξαπλώνεται γρήγορα σε καταυλισμούς προσφύγων, όπου οι άνθρωποι ζουν χωρίς πρόσβαση σε αποχέτευση, τρόφιμα και νερό. Η Διεθνής Επιτροπή Διάσωσης αναφέρει ότι σε πολυσύχναστα στρατόπεδα προσφύγων και κέντρα κράτησης, η κοινωνική απόσταση, το πλύσιμο των χεριών και η απομόνωσή τους είναι σχεδόν αδύνατη και μια επικείμενη καταστροφή για την δημόσια υγεία είναι ρεαλιστική προοπτική.

Οι πρόσφυγες και οι αιτούντες άσυλο με αναπηρία αντιμετωπίζουν τους ίδιους κινδύνους με τους άλλους πρόσφυγες, ωστόσο αυτοί συνδυάζονται και με πολλά άλλα ζητήματα: να βρεθούν σε αυξημένο κίνδυνο βίας, όπως σεξουαλική και οικιακή κακοποίηση, διακρίσεις, μη προσβάσιμες εγκαταστάσεις, μη προσβάσιμες υπηρεσίες υποστήριξης ή διακοπή αυτών των υπηρεσιών που είναι δυσανάλογα πιο πιθανό να θέσει σε κίνδυνο τη ζωή τους, και σε ορισμένες περιπτώσεις έχουν προϋπάρχοντα θέματα υγείας που τους αφήνουν περισσότερο σε κίνδυνο να αναπτύξουν σοβαρές ασθένειες ή να πεθάνουν.

Ως συμβαλλόμενο μέρος της Σύμβασης των Ηνωμένων Εθνών για τα δικαιώματα των ατόμων με αναπηρία (CRPD), τόσο η ΕΕ όσο και όλα τα κράτη μέλη της υποχρεούνται να παρέχουν στα άτομα με αναπηρία, συμπεριλαμβανομένων των προσφύγων με αναπηρία, το ίδιο εύρος και ποιότητα υπηρεσιών υποστήριξης, συμπεριλαμβανομένων υγειονομική περίθαλψη όπως αυτή που διατίθεται σε άτομα χωρίς αναπηρία. Θα είναι σημαντικό να διασφαλιστεί πλήρως η ένταξη των ατόμων με αναπηρία σε κάθε στοιχείο της προσέγγισης της ΕΕ για τους πρόσφυγες και τους αιτούντες άσυλο και ιδίως στις πρωτοβουλίες σας για ένα νέο Σύμφωνο για τη Μετανάστευση και το Άσυλο.

Επομένως, θα θέλαμε να ζητήσουμε μια τηλεδιάσκεψη μαζί σας για να συζητήσουμε τον ρόλο που μπορείτε να παίξετε στη διασφάλιση μιας ευρωπαϊκής απάντησης, που θα συμπεριλαμβάνει όλους τους πρόσφυγες και μετανάστες με αναπηρία. Έχουμε αναπτύξει συστάσεις για τους υπεύθυνους χάραξης πολιτικής, μέσω διαβούλευσης με τα μέλη μας και με βάση την τρέχουσα εργασία και τις προτεραιότητες των μελών μας. Τα μέλη μας εργάζονται αυτές τις εβδομάδες ώστε να διασφαλίσουν την ένταξη των ατόμων με αναπηρία, συμπεριλαμβανομένων των προσφύγων με αναπηρία σε εθνικό επίπεδο. Μπορείτε να βρείτε τις προτάσεις μας και μια σειρά πηγών κάτω από την υπογραφή μου.

Θα θέλαμε να σας ευχαριστήσουμε εκ των προτέρων για το χρόνο και την προσοχή σας και ανυπομονούμε να σας ακούσουμε.

**Με εκτίμηση,**

**Ιωάννης Βαρδακαστάνης**

**Πρόεδρος Ευρωπαϊκού Φόρουμ Ατόμων με Αναπηρία και Εθνικής Συνομοσπονδίας Ατόμων με Αναπηρία, Ελλάδα**

# Οι συστάσεις μας:

# 

* Όλες οι πολιτικές, τα προγράμματα και η χρηματοδότηση της ΕΕ για τη μετανάστευση και το άσυλο · συμπεριλαμβανομένων των πολιτικών που λαμβάνονται σχετικά με το COVID 19 πρέπει να περιλαμβάνουν την αναπηρία και να δίνουν ιδιαίτερη προσοχή στις ανάγκες και τα δικαιώματα των προσφύγων γυναικών και παιδιών με αναπηρίες ·
* Υλοποίηση διαδικασιών για τον εντοπισμό όλων των προσφύγων και των αιτούντων άσυλο με αναπηρία ή χρόνιες παθήσεις υγείας και προτεραιότητα στην πρόσβασή τους σε υπηρεσίες υγειονομικής περίθαλψης, βασικά αγαθά (όπως νερό και τρόφιμα) και προσβάσιμες κατοικίες και υπηρεσίες.
* Διασφάλιση καλύτερης ποιότητας ζωής στα κέντρα φροντίδας [όπου συνέβησαν οι μισοί θάνατοι από τον κορωνοϊό](https://www.theguardian.com/world/2020/apr/13/half-of-coronavirus-deaths-happen-in-care-homes-data-from-eu-suggests)
* Διασφάλιση ότι υπάρχει ένα υγειονομικό πλάνο που προστατεύει πρόσφυγες και μετανάστες με αναπηρία από την έκθεση στον ιό μέσω μέτρων πρόληψης, τεστ και θεραπείας.
* Χορήγηση πρόσβασης στα εθνικά συστήματα υγειονομικής περίθαλψης σε όλους τους πρόσφυγες και τους αιτούντες άσυλο, εύκολη και γρήγορη διαδικασία προεγγραφής για την υποβολή αίτησης ασύλου. Όλοι οι πρόσφυγες και οι αιτούντες άσυλο, συμπεριλαμβανομένων των ατόμων με αναπηρία, θα πρέπει να μεταφερθούν από τα στρατόπεδα προσφύγων, τα κέντρα υποδοχής και άλλες «εγκαταστάσεις προώθησης» και να έχουν στέγαση και πρόσβαση σε υπηρεσίες στις κοινότητες. Ιδιαίτερη προσοχή πρέπει να δοθεί στην προσβασιμότητα αυτών των κατοικιών και υπηρεσιών.
* Η ανθρωπιστική βοήθεια, η εκπαίδευση, τα μέσα διαβίωσης και οι υπηρεσίες υγειονομικής περίθαλψης πρέπει να είναι προσβάσιμα και να περιλαμβάνουν όλους τους πρόσφυγες με αναπηρία. Οι πρόσφυγες γυναίκες και κορίτσια με αναπηρία θα πρέπει να έχουν πρόσβαση σε υπηρεσίες υγειονομικής περίθαλψης χωρίς διακρίσεις, συμπεριλαμβανομένων των υπηρεσιών σεξουαλικής και αναπαραγωγικής υγείας, συμπεριλαμβανομένης της προγεννητικής και μεταγεννητικής υγειονομικής περίθαλψης για τις γυναίκες.
* • Οι πρόσφυγες με αναπηρία πρέπει να επανενώνονται με τις οικογένειές τους όπου είναι δυνατόν.
* Οι πρόσφυγες με αναπηρία δεν πρέπει να υφίστανται διακρίσεις κατά την πρόσβαση σε θεραπεία διάσωσης στο COVID-19. Διαθέτουμε συγκεκριμένες πληροφορίες ότι οι κατευθυντήριες γραμμές στην Ιταλία, την Ισπανία και ορισμένες περιφερειακές οδηγίες στη Γαλλία θέτουν εκτός συγκεκριμένα τα άτομα με αναπηρίες.
* Διασφάλιση της προσβασιμότητας όλων των πληροφοριών για τη δημόσια υγεία και της υγειονομικής περίθαλψης που διανέμονται στους πρόσφυγες και τους αιτούντες άσυλο: αυτό περιλαμβάνει εναλλακτικές μορφές για άτομα με αναπηρία και πληροφορίες στη μητρική γλώσσα των προσφύγων.
* Εξασφάλιση πρόσβασης σε προστατευτικό προσωπικό εξοπλισμό σε πρόσφυγες με αναπηρία και άτομα που τους υποστηρίζουν. Συχνά δεν είναι δυνατή η κοινωνική απόσταση για τα άτομα με αναπηρία. Ακούμε ανησυχητικές πληροφορίες σχετικά με την έλλειψη προστατευτικού εξοπλισμού για μολύνσεις και ελλείψεις προσωπικού στον τομέα της κοινωνικής μέριμνας.
* Οποιαδήποτε μορφή καταναγκαστικής αντιμετώπισης, όπως οποιαδήποτε θεραπεία χωρίς πλήρη ενημέρωση του ατόμου που λαμβάνει τη θεραπεία αποτελεί παραβίαση των ανθρωπίνων δικαιωμάτων, όπως κατοχυρώνεται στην CRPD. Υπό το πρίσμα του COVID 19, είναι επιτακτική ανάγκη τα άτομα με αναπηρία να απολαμβάνουν το δικαίωμά τους να είναι ενημερωμένοι ώστε να δίνουν τη συγκατάθεσή τους για να λαμβάνουν θεραπεία. Η αναγκαστική απομόνωση, ο αναγκαστικός περιορισμός και η αναγκαστική φαρμακευτική αγωγή δεν πρέπει να χρησιμοποιούνται ή να κλιμακώνονται κατά τη διάρκεια αυτής της κρίσης.
* Συμμετοχή τ ων ατόμων με αναπηρία μέσω των αντιπροσωπευτικών τους οργανώσεων σε όλα τα θέματα που αφορούν πρόσφυγες και αιτούντες άσυλο με αναπηρία.

# Επιπλέον πληροφορίες:

* [Letter to Commissioner for Equality](http://www.edf-feph.org/letter-commissioner-dalli-covid-19-disability-inclusive-response)
* [Letter to Commissioner Urpilainen and Lenarčič: COVID-19 – Disability inclusive response](http://www.edf-feph.org/letter-commissioner-urpilainen-and-lenarcic-covid-19-disability-inclusive-response)
* [Open letter to leaders at the EU and in EU countries: COVID-19 – disability inclusive response](http://edf-feph.org/newsroom/news/open-letter-leaders-eu-and-eu-countries-covid-19-disability-inclusive-response)
* [Letter to WHO from the International Disability Alliance (the global body of which EDF is a member)](http://www.internationaldisabilityalliance.org/blog/idas-letter-world-health-organisation-response-covid19-pandemic)
* Our open letter "[COVID 19 - medical guidelines should not discriminate against persons with disabilities](http://edf-feph.org/newsroom/news/open-letter-covid-19-medical-guidelines-should-not-discriminate-against-persons)"
* Our statement "[Persons with disabilities stripped of support and protective equipment during COVID 19 crisis](http://edf-feph.org/newsroom/news/persons-disabilities-stripped-support-and-protective-equipment-during-covid-19-crisis)"
* Our statement "[Residential institutions are becoming hotbeds of infection and abuse – governments need to act now](http://edf-feph.org/newsroom/news/residential-institutions-are-becoming-hotbeds-infection-and-abuse-governments-need-act)"
* [Our members' activities](http://www.edf-feph.org/newsroom/news/covid-19-activities-our-members)